לידיה חטואל-צוקרמן

חטואל-צוקרמן, 1996
לידיה חטואל-צוקרמן (נולדה ב-15 באוגוסט 1963) היא סייפת עבר ישראלית. היא ייצגה את ישראל בשלוש אולימפיאדות (לוס אנג'לס 1984, ברצלונה 1992 ואטלנטה 1996)<ref></ref>ונשאה את דגל ישראל בטקס הפתיחה של המשחקים האולימפיים (אטלנטה 1996).

לאחר פרישתה עסקה בפעילות ציבורית הייתה חברה בוועד האלימפי ויו"ר איגוד הסייף בישראל. היא מורה לחינוך גופני במכללת אוהלו. החל מ-2018 היא דוקטור בחינוך ובמנהל ספורט.

==ביוגרפיה==
חטואל-צוקרמן נולדה בקזבלנקה ב-1963 ועלתה לישראל זמן קצר לאחר מכן עם בני משפחתה והם התגוררו בעכו.

===קריירה ספורטיבית===
חטואל-צוקרמן החלה להתאמן בסיף בגיל 8 וב-1979, כשהיא בת 16, זכתה לראשונה באליפות ישראל ברומח, הישג אותו שחזרה במהלך הקריירה שלה 20 פעמים, מהן 16 ברציפות ואף נרשם על כך שיא בספר השיאים של גינס. בין השנים 1995 - 1996 דורגה בין 16 הסייפות הראשונות בעולם.

====אולימפיאדה====
* אולימפיאדת מוסקבה (1980) – הייתה אמורה להיות האולימפיאדה הראשונה בה היא משתתפת לאחר שעברה את המינימום האולימפי, אולם החרם האמריקאי שאליו הצטרפה גם ישראל מנע זאת ממנה.
* אולימפיאדת לוס אנג'לס (1984) – סיימה במקום 26. בסיבוב הראשון היא ניצחה את כל ששת הקרבות בתוצאה של (30 - 17), כולל את מרגריטה צלפי מאיטליה (5 - 4). בשלב רבע הגמר היא ניצחה קרב אחד והפסידה ב-3 קרבות בתוצאה של (10 - 19), כולל למרגריטה צלפי (1 - 5).
* אולימפיאדת סיאול (1988) – לאחר שעברה את כל הקריטריונים להשתתפות נמסר לה כי מאחר שהיום השני של תחרויות רומח נשים חל ביום כיפור, הוחלט על ידי הרשויות שלא לשלוח אותה.
* אולימפיאדת ברצלונה (1992) – סיימה במקום 23. בסיבוב הראשון היא ניצחה 3 הקרבות והפסידה ב-2 קרבות, בתוצאה של (22 - 20). בשלב הבא היא ניצחה קרב אחד והפסידה ב-2 קרבות.
* אולימפיאדת אטלנטה (1996) – הגיעה כוותיקת הספורטאים במשלחת הישראלית ונבחרה לשאת את דגל ישראל בטקס הפתיחה של המשחקים. הופעתה האישית במשחקים הייתה הטובה ביותר של סייף ישראלי אי פעם במשחקים האולימפיים, והיא סיימה במקום 13, לאחר ניצחון בסיבוב השני על פליציה צימרמן מארצות הברית (15 - 12) והפסד בסיבוב השלישי למוניקה וובר-קוסטו מגרמניה (13 - 15). נוסף לכך, הייתה זאת הפעם הראשונה שלמדינת ישראל היה ייצוג של נבחרת קבוצתית בסייף אשר כללה את איילת אוחיון, לילך פריסקי. הנבחרת סיימה במקום 9 מתוך 11 מדינות משתתפות לאחר שהפסידו לנבחרת סין בתוצאה 29 - 45 אך נצחו את הנבחרת של המדינה המארחת ארצות הברית בתוצאה 45 - 39.

====אליפות העולם בסיף====
* 1982 רומא, איטליה – מקום 52
* 1983 וינה, אוסטריה – מקום 26
* 1986 סופיה, בולגריה – מקום 22
* 1987 לוזאן, שווייץ - מקום 20
* 1989 דנוור, ארצות הברית – מקום 18
* 1990 ליון, צרפת – מקום 16
* 1991 בודפשט, הונגריה – מקום 8, דירוג שיא
* 1994 אתונה, יוון – מקום 15
* 1995 האג, הולנד – מקום 38
* 1999 סיאול, קוריאה הדרומית – מקום 73
* 2001 נים, צרפת – מקום 14
* 2002 ליסבון, פורטוגל – מקום 43

====אליפות אירופה בסיף====
* 2002 שלב חצי גמר

====גביע העולם Grand Prix====
* 1996 קומו, איטליה - קובץ:Bronze medal icon.svg
* 1997 טורינו, איטליה - קובץ:Bronze medal icon.svg

====המכביה====
* 1985 - המכביה ה-12 קובץ:gold medal icon.svg
* 2001 - המכביה ה-16 קובץ:silver medal icon.svg

====כינוס הפועל====
* 1991 - כינוס הפועל ה-14 קובץ:gold medal icon.svg

בשנת 2012 עדיין עסקה בפעילות ספורטיבית ואף הגיעה להישגים ברמה הארצית בתחרות בה היו "לראשונה בישראל: אם ובנה באותה תחרות סייף".
===פעילות ציבורית===
חטואל-צוקרמן נמנתה עם מקימי ועד הספורטאים האולימפיים לאחר אולימפיאדת אטלנטה, והייתה חברה בו עד 2009. בין 2004 ל-2009 שמשה גם כחברה בוועד האולימפי.

בין השנים 2010 ל-2012 כיהנה כיושבת ראש איגוד הסיוף בישראל.

בין השנים 2004 ל-2013 שמשה בתפקיד מנהלת ראשות הספורט העירוני של העיר עכו ועם שחרורו של גלעד שליט מהשבי היא ארגנה את מרוץ האופניים "מדוושים לשלום" 2012.

לקראת הבחירות לכנסת ה-24 שובצה במקום ה-36 ברשימת יש עתיד. 

== חייה האישיים ==
חטואל-צוקרמן היא אחותו של הסייף יצחק חטואל, שהשתתף לצדה באולימפיאדת לוס אנג'לס, של מאמן הסייף חיים חטואל ודודתם של הסייפים דלילה חתואל ומאור חטואל.

בשנת 1989 היא נישאה לרוברט צוקרמן ויחד הביאו לעולם ארבעה ילדים שאף הם עוסקים בסייף. עידן צוקרמן (אלוף ישראל לנוער ולקדטים), מתן צוקרמן (אלוף ישראל לנוער ולקדטים), נירן צוקרמן (אלוף ישראל לגילאי 13) וליהי (אלופת ישראל לגילאי 13).

חטואל-צוקרמן היא מורה לחינוך גופני ועסקה בהוראה בחינוך המיוחד בבית הספר רגבים. החל משנת 2017 היא משמשת גם כמדריכה פדגוגית במכללת אוהלו.

=== השכלה ===
בשנת 2018 הוענק לה תואר דוקטור בחינוך ובמנהל ספורט מאוניברסיטת באבש-בולאי שבקלוז'-נאפוקה, רומניה, בנושא "השפעת תוכנית אימונים בסיף על ילדים המאובחנים עם הפרעת קשב, ריכוז והיפראקטיביות".

==קישורים חיצוניים==

* 

== הערות שוליים ==

קטגוריה:סייפות ישראליות
קטגוריה:סייפים ישראלים
קטגוריה:עסקניות ספורט ישראליות
קטגוריה:נשות חינוך ישראליות
קטגוריה:אנשי חינוך ישראלים
קטגוריה:משתתפות ישראליות באולימפיאדת אטלנטה (1996)
קטגוריה:משתתפות ישראליות באולימפיאדת ברצלונה (1992)
קטגוריה:משתתפות ישראליות באולימפיאדת לוס אנג'לס (1984)
קטגוריה:סייפות באולימפיאדת ברצלונה (1992)
קטגוריה:סייפות באולימפיאדת אטלנטה (1996)
קטגוריה:נושאות דגל ישראל באולימפיאדה
קטגוריה:נושאי דגל ישראל באולימפיאדה
קטגוריה:פעילי יש עתיד
לידיה
קטגוריה:ישראליות ילידות מרוקו
קטגוריה:ישראלים ילידי מרוקו
קטגוריה:עולות בשנות ה-1960
קטגוריה:עולים בשנות ה-1960
קטגוריה:עכו: אישים
קטגוריה:ישראליות שנולדו ב-1963
קטגוריה:ישראלים שנולדו ב-1963